nahid-hub/BLUGE-bengali-wikipedia-section-title-prediction huggingface dataset:
প্রেসিডেন্সি কলেজে পড়ার সময় স্বীয় অগ্রজ মাসিক সাহিত্য পত্রিকা কোহিনূর (১৩০৫-১৩০৮, ১৩১১-১৩১৩, ১৩১৮-১৩১৯ ও ১৩২২) সম্পাদক রওশন আলী চৌধুরী রোগাক্রান্ত হয়ে অক্ষম হয়ে পড়লে তিনি ঐ পত্রিকার সম্পাদনার দায়িত্ব গ্রহণ করেন। ।১৯১৪-১৫ খ্রিষ্টাব্দে চট্টগ্রাম জেলার মিরসরাই থানার জোরওয়ারগঞ্জ হাইস্কুলে শিক্ষকতা করেন। এরপর রাজবাড়ী সূর্যকুমার ইনস্টিটিউশনে শিক্ষক হিসেবে যোগ দেন। ১৯২০-২১ খ্রিষ্টাব্দে পাংশা হাইস্কুলে শিক্ষকতা করার সময় অসহযোগ ও খেলাফত আন্দোলনে যোগদান করেন এবং ফলস্বরূপ ব্রিটিশ সরকারের হাতে কারাদণ্ড ভোগ করেন। কারামুক্তির পর শিক্ষকতায় ইস্তফা দিয়ে কলকাতায় যান এবং মেজো ভাই আওলাদ আলী চৌধুরীর সাথে সাংবাদিকতায় যোগ দেন। তিনি বঙ্গীয় মুসলমান সাহিত্য সমিতির (৪ সেপ্টেম্বর, ১৯১১) প্রতিষ্ঠাতাদের একজন ছিলেন। এ সমিতির সম্পাদক হিসেবেও কয়েক বছর দায়িত্ব পালন করেছেন। সমিতির মাসিক পত্র "সাহিত্যিক"-এর (১৯২৬) যুগ্ম সম্পাদক ছিলেন। এয়াকুব আলী চৌধুরী ও কবি গোলাম মোস্তফার যুগ্ম সম্পাদনায় এটি এক বছর যাবৎ প্রকাশিত হয়েছিল। রওশন আলী চৌধুরী ও আওলাদ আলী চৌধুরীর অকাল মৃত্যুতে তাদের পরিবারের দায়িত্ব নেন এয়াকুব আলী। শোক-দুঃখ-দারিদ্র্যে নিপতিত হয়ে মাত্র ৪৭-৪৮ বছর বয়সে ক্ষয়রোগে আক্রান্ত হন। শেষ জীবনের চার-পাঁচ বছর জীবনমৃত অবস্থায় গ্রামের বাড়িতে বাস করেন। মৃত্যুর দুই বছর আগে বঙ্গীয় সরকার মাসিক ২৫ টাকা হিসেবে সাহিত্যিক বৃত্তি মঞ্জুর করেন তার জন্য।

সঠিক অনুচ্ছেদ শিরোনাম কোনটি?
titleA. জন্ম, শিক্ষা
titleB. মৃত্যু
titleC. কর্মজীবন
titleD. সাহিত্যকৃতি
উত্তর: titleC
২০০৭ সাল থেকে প্রতি বছর সেপ্টেম্বর থেকে অক্টোবর মাস পর্যন্ত "জাতীয় নাট্যশালার বিশ্ব উৎসব" আয়োজিত হয়ে আসছে। এই উৎসবের মাধ্যমে বিশ্বের বিভিন্ন দেশের মাঝে পারস্পরিক সাংস্কৃতিক বোঝাপড়াকে প্রণোদিত করা হয়। পাশাপাশি কোরিয়ার দর্শকরা মনোজ্ঞ দেশীয় ও ভিনদেশী পরিবেশনা উপভোগ করতে পারেন। একই সাথে কোরিয়ার জাতীয় নাট্যশালাও সাংস্কৃতিক কেন্দ্র হিসেবে নিজেদের অবস্থানকে আরও সুদৃঢ় করতে পারে। এ উৎসবে বিভিন্ন দেশের জাতীয় নাট্যশালা থেকে আগত প্রতিনিধিরা যেমন নিজেদের পরিবেশনা মঞ্চস্থ করেন, পাশাপাশি বিভিন্ন অনুষ্ঠান ও প্রদর্শনী আয়োজিত হয়। প্রতিটি দেশের জাতীয় নাট্যশালা, দূতাবাস ও সাংস্কৃতিক কেন্দ্র এখানে সাংস্কৃতিক যোগাযোগের জন্য মিলিত হয়। এ বিশ্ব উৎসব কোরিয়ার জাতীয় নাট্যশালা কর্তৃক আয়োজিত সবচেয়ে বড় উৎসব, অনেকে একে কোরিয়ার অন্যতম সর্ববৃহৎ উৎসব বলেও গণ্য করে থাকেন।

সঠিক অনুচ্ছেদ শিরোনাম কোনটি?
titleA. আয়োজন
titleB. জাতীয় নাট্যশালার বিশ্ব উৎসব
titleC. তারুণ্যের শিল্প উৎসব
titleD. মৌসুমি উৎসব
উত্তর: titleB
পাথরঘাটা পৌরসভার আয়তন ১৩.১১ বর্গ কিলোমিটার। ৯ টি ওয়ার্ড ও ৯টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম পাথরঘাটা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।

সঠিক অনুচ্ছেদ শিরোনাম কোনটি?
titleA. প্রশাসনিক অবকাঠামো
titleB. ইতিহাস
titleC. জনসংখ্যার উপাত্ত
titleD. শিক্ষা
উত্তর: titleA
বাংলা ভাষায় তিনি কম্পিউটার বিষয়ে অনেকগুলো বই লিখেছেন এবং তিনি নবম ও দশম শ্রেণীর কম্পিউটার বিষয়ক পাঠ্যপুস্তক মাধ্যমিক কম্পিউটার শিক্ষা বইটির লেখক। উচ্চ মাধ্যমিক স্তরের “তথ্য ও যোগাযোগ প্রযুক্তি” বই-এর লেখক তিনি। এছাড়াও উচ্চ মাধ্যমিক কম্পিউটার শিক্ষা, প্রাথমিক কম্পিউটার শিক্ষা, মাল্টিমিডিয়া ও অন্যান্য প্রসঙ্গ ছাড়াও তার লেখা কম্পিউটারে প্রকাশনা, মাইক্রোসফট ওয়ার্ড, মাইক্রোসফট এক্সেল ও তার সম্পাদিত কম্পিউটার অভিধান বিষয়ক বই ও রয়েছে। তার প্রথম উপন্যাস নক্ষত্রের অঙ্গার ২০০৫ সালে প্রকাশিত হয়েছে। সুবর্ণে শেকড় নামে আরেকটি উপন্যাস তিনি লিখছেন। এছাড়াও কম্পিউটার কথকতা, ডিজিটাল বাংলা, একুশ শতকের বাংলা, বাঙ্গালী ও বাংলাদেশ, ডিজিটাল বাংলাদেশ এবং একাত্তর ও আমার যুদ্ধ তার লেখা বইগুলোর অন্যতম। বাংলাদেশ টেলিভিশনের ‘ব্যবসায় তথ্যপ্রযুক্তি’, ‘কম্পিউটার’ ও ডিজিটাল বাংলাদেশ টক শো-এর মাধ্যমে এবং এটিএন বাংলার ‘কম্পিউটার প্রযুক্তি’ এবং চ্যানেল আই এর ‘একুশ শতক’ অনুষ্ঠানের সহায়তায় ইলেক্ট্রনিক মিডিয়ার মাধ্যমেও তিনি কম্পিউটারকে সাধারণ মানুষের কাছে জনপ্রিয় করে তুলেন।

সঠিক অনুচ্ছেদ শিরোনাম কোনটি?
titleA. পুরস্কার
titleB. বাংলায় কম্পিউটার বিজ্ঞান চর্চা
titleC. কর্মজীবন
titleD. বাংলা ভাষা চর্চায় অবদান
উত্তর: titleB
সামরিক বাহিনীতে বিশেষ কারাগার রয়েছে যা সামরিক কারাগার নামে পরিচিত। সাধারণতঃ যুদ্ধ অপরাধী, অনৈতিক কর্মকাণ্ডে সংশ্লিষ্টতাজনিত কারণে জাতীয় নিরাপত্তা ব্যবস্থা হুমকি সৃষ্টিকারী সেনা সদস্য(দেরকে) সামরিক আদালতে যথোচিত বিচার করা হয়। গুরুতর অপরাধে সেনা আদালতে দোষী সাব্যস্ত হলে কারাগারে প্রেরণ করা হয়। এ ধরনের কারাগার সামরিক বাহিনী কর্তৃক পরিচালিত হয়। নিরাপত্তার দায়িত্বে থাকে এমপি বা মিলিটারী পুলিশ।

সামরিক কারাগার দুই ধরনের হয়ে থাকে।

সঠিক অনুচ্ছেদ শিরোনাম কোনটি?
titleA. প্রয়োগ
titleB. ব্যবস্থাপনা
titleC. সামরিক কারাগার
titleD. অপরাধী পরিসংখ্যান
উত্তর: titleC
দ্বিতীয় খলিফা উমরের খিলাফতকালের কোন এক সময় খানসা গেলেন খলীফার দরবারে। তখন তার বয়স ৫০ বছর এবং তখনো তিনি মৃত ভাইয়ের জন্য শোক প্রকাশ করে চলেছেন। তার দুই চোখ থেকে অশ্রু ঝরতে ঝরতে গালে দাগ পড়ে যায়। খলিফা দাগের কথা জিজ্ঞেস করলে খানসা বলে এটা আমার ভাইদের শোকে কান্নার দাগ। খলিফা বললেন, তাদের জন্য এত শোক কেন, তারা তো জাহান্নামে গেছে! খানসা তখন উত্তর করলেন, পূর্বে তাদের রক্তের বদলার জন্য কাঁদতাম, আর এখন কাঁদি তাদের জাহান্নামের আগুনের জন্য।

১৬ হিজরিতে খলিফা উমারের খিলাফতকালে সংঘটিত হয় মুসলিম বাহিনী ও পারস্য বাহিনীর মধ্যে কাদেসিয়ার যুদ্ধ। যুদ্ধের পূর্ব রাতে তার সন্তানদের উৎসাহ ও দিকনির্দেশনামূলক ইতিহাস প্রসিদ্ধ বক্তব্য দেন। সেটা ইতিহাসে সংরক্ষিত হয়েছে। তার মর্মকথা হচ্ছেঃ
মায়ের অনুগত ছেলেরা মায়ের উপদেশ সামনে রেখে বীরত্বের সাথে যুদ্ধ করতেন থাকেন। এবং এক পর্যায়ে সকলেই শাহাদত বরণ করেন। তার সাহসী মা এই খবর শোনার পর যা বলেন তা ইতিহাসে লিপিবদ্ধ হয়ে রয়েছে।“সকল প্রশংসা আল্লাহর যিনি তাদেরকে শাহাদাত দান করে আমাকে সম্মানিত করেছেন। আর আমি আমার রবের নিকট আশা করি, তিনি আখিরাতে তার অনন্ত রহমতের ছায়াতলে তাদের সাথে আমাকে একত্রিত করবেন।“খলিফা উমার তার ছেলেদের জীবদ্দশায় প্রত্যেকেকে এক শো দিরহাম করে ভাতা দিতেন। শাহাদাতের পরেও তাদের ভাতা হযরত খানসার নামে জারি রাখেন। তিনি আমরণ সে ভাতা গ্রহণ করেন।

সঠিক অনুচ্ছেদ শিরোনাম কোনটি?
titleA. নাম ও বংশ পরিচয়
titleB. আবু বকরের আমলে
titleC. কবি হিসেবে খানসার স্থান
titleD. উমরের আমলে
উত্তর: titleD
আর্মেনীয় মহল্লা জেরুজালেমের পুরনো শহরের দক্ষিণপশ্চিমে অবস্থিত। ২০০৭ সালে ইন্টারন্যাশনাল পীস এন্ড কোঅপারেশন সেন্টারের প্রকাশিত একটি গবেষণায় বলা হয় যে মহলাটি ০.১২৬ বর্গকিমি আয়তন জুড়ে রয়েছে এবং তা পুরনো শহরের ১৪%। আর্মেনীয় মহলাটি খ্রিষ্টান মহল্লা থেকে সুক আল-বাজার দ্বারা এবং ইহুদি মহল্লা থেকে সুক আল-হুসুর দ্বারা বিচ্ছিন্ন।

সঠিক অনুচ্ছেদ শিরোনাম কোনটি?
titleA. অবস্থান
titleB. উসমানীয় যুগ
titleC. ভাষা
titleD. উদ্ভব
উত্তর: titleA
অপারেশনটির শুরুর দিকের প্রাথমিক লক্ষ্যটি "রাশিয়ার উপর মার্কিন যুক্তরাষ্ট্র এবং ব্রিটিশ সাম্রাজ্যের ইচ্ছা আরোপ করা" হিসাবে ঘোষিত হয়েছিল। যদিও এই দুই দেশের 'ইচ্ছা' পোল্যান্ডের জন্য বর্গক্ষেত্রের চুক্তি ছাড়াও সংজ্ঞায়িত করা যেতে পারে, তবে এটি সামরিক দায়বদ্ধতা সীমাবদ্ধ করেনা। "" রাশিয়া "" শব্দটি দস্তাবেজ জুড়ে ব্যাপকভাবে ব্যবহৃত হয়, যেমন ইম্পেরিয়াল যুগে শব্দটির ব্যবহার রাশিয়ান সাম্রাজ্যকে বোঝাতে ব্যবহৃত হয়েছিল, যার সাথে ইউএসএসআর প্রায় সমষ্টিগত ছিল।

কর্মীদের প্রধানরা উদ্বিগ্ন ছিল যে যুদ্ধের শেষে ইউরোপে সোভিয়েত বাহিনীর বিশাল আকার দেওয়া হয়েছিল এবং অনুধাবন ছিল যে সোভিয়েত নেতা জোসেফ স্ট্যালিন অনির্ভরযোগ্য ছিল, পশ্চিম ইউরোপের প্রতি সোভিয়েত হুমকি ছিল। সোভিয়েত ইউনিয়ন জাপানী বাহিনীর ওপর হামলা চালাতে শুরু করে নি, এবং এই রিপোর্টে এক ধারণা ছিল যে পশ্চিমা মিত্ররা যদি যুদ্ধ শুরু করে তবে সোভিয়েত ইউনিয়ন পরিবর্তে জাপানের সাথে সহযোগিতা করবে।

সোভিয়েত-দখলকৃত ইউরোপে যৌথ অভিযান শুরু হওয়ার প্রাক্কলন তারিখ ইউকে সাধারণ নির্বাচনের চার দিন আগে 1 জুলাই 1945 সালের জন্য নির্ধারিত ছিল। সোভিয়েত লাইনের মাঝামাঝি ড্রেসডেন অঞ্চলের 47 টি ব্রিটিশ ও আমেরিকান ডিভিশন দিয়ে আশ্চর্যজনকভাবে আক্রমণ করার অনুমান করেছিলো পরিকল্পনাতে। এটি ব্রিটিশ, আমেরিকান এবং কানাডিয়ান সদর দপ্তরে প্রায় 100 বিভাগের প্রায় অর্ধেক প্রতিনিধিত্ব করেছিল। 

ইউরোপ ও মধ্য প্রাচ্যের সোভিয়েত ভূমি বাহিনীর ডিভিশনগুলোতে ২.৫ এ ১ টি শ্রেষ্ঠত্বের ধারনার কারণে ১ জুলাই ব্রিটিশ সেনাপ্রধান স্টাফ কমিটির দ্বারা সামরিকভাবে অযোগ্য ঘোষিত হয়েছিলো, যেখানে সংঘটিত হওয়ার কথা ছিল। আমেরিকান ও ব্রিটিশ বাহিনী, পাশাপাশি পোলিশ বাহিনী এবং 100,000 জার্মান ওয়ার্মাক্ট সৈন্যদের দ্বারা কোনও আক্রমণাত্মক অভিযান পরিচালিত হবার কথা ছিলো, যাদের যুদ্ধবন্দি স্থিতি থেকে পুনরায় সংগঠিত হয়েছিল। কোন দ্রুত সাফল্য হতো শুধু বিস্ময়ের কারণে। শীতকালীন সূত্রপাতের আগে দ্রুত সাফল্য অর্জন করা না গেলে মূল্যায়ন ছিলো যে মিত্রপক্ষ একটি দীর্ঘায়িত যুদ্ধে প্রতিশ্রুতিবদ্ধ হয়ে যাবে। ২২ মে ১৯৪৫ সালের রিপোর্টে, একটি আক্রমনাত্মক অভিযান "বিপজ্জনক" বলে মনে করা হয়েছিল। 

সঠিক অনুচ্ছেদ শিরোনাম কোনটি?
titleA. আত্মরক্ষামূলক
titleB. অপারেশনসমূহ
titleC. আক্রমনাত্মক
titleD. সম্ভাব্য সোভিয়েত সচেতনতা
উত্তর: titleC
ডরিস ডে চারবার বিবাহ বন্ধনে আবদ্ধ হন। তিনি ১৯৪১ সালের মার্চ মাসে আল জর্ডানকে বিয়ে করেন। জর্ডান একজন ট্রম্বোনিস্ট, যার সাথে ডে'র প্রথম সাক্ষাৎ হয়েছিল বার্নি র‍্যাপ্‌স ব্যান্ডে কাজ করার সময়। ১৯৪৩ সালের ফেব্রুয়ারি মাসে তাদের বিবাহ বিচ্ছেদ ঘটে। এই বিয়ের ফলে তার একমাত্র সন্তান টেরেন্স পল জর্ডান (পরবর্তী কালে টেরি মেলচার নামে পরিচিত) জন্মগ্রহণ করে, যে ২০০৪ সালে মারা যায়। তার দ্বিতীয় বিয়ে হয়েছিল স্যাক্সোফোনবাদক জর্জ উইলিয়াম ওয়েডলারের সাথে। তিনি ছিলেন অভিনেত্রী ভার্জিনিয়া ওয়েডলারের ভাই। এই বিয়ে ১৯৪৬ সালের ৩০ই মার্চ থেকে ১৯৪৯ সালের ৩১শে মে পর্যন্ত ঠিকেছিল।

১৯৫১ সালের ৩রা এপ্রিল তার ২৯তম জন্মদিনে তিনি মার্টিন মেলচারের সাথে বিবাহ বন্ধনে আবদ্ধ হন। ১৯৬৮ সালের এপ্রিলে মেলচারের মৃত্যু পর্যন্ত এই বিয়ে ঠিকেছিল। মেলচার তার পুত্র টেরিকে দত্তক নেন এবং তাকে টেরি মেলচার হিসেবে লালন পালন করেন। টেরি একজন সফল সঙ্গীতজ্ঞ ও রেকর্ড প্রযোজক ছিলেন। মার্টিন ডে'র অসংখ্য চলচ্চিত্র প্রযোজনা করেন।

ডে ১৯৭৬ সালের ১৪ই এপ্রিল ব্যারি কমডেনের (১৯৩৫-২০০৯) সাথে বিবাহ বন্ধনে আবদ্ধ হন। কমডেন ডে'র একটি প্রিয় রেস্তোরাঁর প্রধান পরিবেশক ছিলেন। ১৯৮২ সালের ২রা এপ্রিল তাদের বিবাহ বিচ্ছেদ ঘটে। এই বিচ্ছেদের পর কমডেন অভিযোগ করেন যে ডে তার থেকেও তার "প্রাণী বন্ধুদের" বেশি যত্ন করতেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. ব্যক্তিগত জীবন
titleC. প্রারম্ভিক জীবন
titleD. বিবাহ
উত্তর: titleD
দেশের প্রায় ১২% এলাকা জুড়ে গড়ে ওঠা সিউল রাজধানী অঞ্চলে দেশের জনসংখ্যার ৪৮.২%-এরও বেশি জনগণের বসবাস এবং এটি বিশ্বের পঞ্চম বৃহত্তম নগর এলাকা। ২০ শতকের মাঝামাঝি থেকে এই শতাংশটি ক্রমশ বৃদ্ধি পেয়েছে এবং এই প্রবণতা অব্যাহত থাকবে বলে আশা করা হচ্ছে। বর্তমানে দেশের মধ্যে এক অঞ্চলের থেকে অন্য অঞ্চলে স্থানান্তরিত জনগণের অর্ধেকেরও বেশি রাজধানীতে স্থানান্তরিত হচ্ছে।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পরিবহণ ব্যবস্থা
titleC. ইতিহাস
titleD. ভূগোল এবং জলবায়ু
উত্তর: titleA
ল্ল
৮০% ক্ষেত্রে কোন উপসর্গ দেখা যায়না। ১০-২০% ক্ষেত্রে নিম্নলিখিত লক্ষ্মণসমূহ দেখা যায়ঃ

★ বিলিয়ারি কোলিক
পেটের ডানদিকের উপরের অংশে ব্যথা তবে এপিগ্যাস্ট্রিয়াম বা পেটের মাঝ বরাবর উপরের অংশে বুকের ঠিক নিচেও ব্যথা হতে পারে।

★ অ্যাকিউট কোলেসিস্টাইটিস: পিত্তাশয় এর তীব্র প্রদাহ হয়, ব্যথা, জ্বর, বমি হতে পারে।

★ ক্রনিক কোলেসিস্টাইটিস 

সঠিক অনুচ্ছেদ শিরোনাম কোনটি?
titleA. জটিলতাসমূহ
titleB. উপসর্গসমূহ
titleC. পরীক্ষা-নিরীক্ষা
titleD. চিকিৎসা
উত্তর: titleB
প্রথম বিশ্বযুদ্ধে রমেল ফ্রান্সের রণক্ষেত্রে দায়িত্মপ্রাপ্ত ছিলেন। ইটালি ও রোমানিয়ার যুদ্ধক্ষেত্রেও তিনি নিযুক্ত হয়েছিলেন। প্রাথমিক ভাবে তিনি ৬ষ্ঠ ওয়ার্টেমবুর্গ পদাতিক রেজিমেন্টের অধীনে যুদ্ধ করলেও অধিকাংশ সময়েই বিশেষ সৈন্যদল "আলপেনকর্পসে" নিযুক্ত ছিলেন। এই বিশেষ দলে থাকাকালীন তিনি তার বেশ কিছু সামরিক গুণাবলীর জন্য খ্যাতি অর্জন করেন, যেমন তিনি খুব দ্রুত ও দুঃসাহসিক সিদ্ধান্ত নিতে পারতেন এবং শত্রুর বিভ্রমের সুবিধা আদায় করে কৌশল ঠিক করতেন। যুদ্ধক্ষেত্রে তিনি তিনবার আহত হয়েছিলেন যার কারণে তিনি সামরিক খেতাব "আয়রন ক্রস, প্রথম ও দ্বিতীয় শ্রেণী" লাভ করেন। স্লোভেনিয়ার পাহাড়ী অঞ্চলে ইসোনজো যুদ্ধে অবদানের কারণে তিনি প্রুশিয়ার সর্বোচ্চ সামরিক খেতাব পুর লা মেরিতও অর্জন করেন। লোনিয়ারোন যুদ্ধে তিনি তার বাহিনী নিয়ে ইটালির একটি সৈন্যদলকে পরাস্ত করেন। তার ক্ষুদ্র বাহিনীর প্রতিপক্ষ ইটালির বাহিনীটিতে ছিল দেড়শ জন অফিসার, ৯,০০০ এর অধিক সৈন্য ও ৮১টি আর্টিলারি ইউনিট।

ইসোনজোর যুদ্ধে অফিসার রমেল ইটালির সৈন্যদের হাতে বন্দী হন। কিন্তু তিনি তার সামরিক কৌশলাদি ও ইতালিয় ভাষায় বাকপারদর্শিতার মাধ্যমে মাত্র দুই সপ্তাহর মধ্যে শত্রুদের চোখকে ফাঁকি দিয়ে তার নিজস্ব জার্মান লাইনে ফিরে আসেন। দ্বিতীয় বিশ্বযুদ্ধে যখন জার্মানরা ইটালির সাথে একাত্মতা ঘোষণা করল, রমেল প্রাথমিক ভাবে এতে বিরক্ত হয়েছিলেন কারণ পূর্ববর্তী যুদ্ধ অভিজ্ঞতার দ্বারা ইটালির সৈন্যদের রণকৌশলে, নেতৃত্বে ও দক্ষতায় দূর্বলতার কথা তিনি ভালোভাবে জানতেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. দুই মহাযুদ্ধের মধ্যকালীন সময়ে রমেল
titleC. প্রথম বিশ্বযুদ্ধে অবদান
titleD. মৃত্যু
উত্তর: titleC
১৯৭২ সালে সুলতানা জামান ছিন্নমূল শিশু ও নারীদের সেবা প্রদানের লক্ষ্যে মালিবাগের গুলবাগে দীপশিক্ষা বিদ্যালয় স্থাপন করেন। প্রতিবন্ধী নারী ও শিশুদের অধিকার প্রতিষ্ঠা, শিক্ষাদান এবং প্রশিক্ষণের লক্ষ্যে তিনি "সোসাইটি ফর দ্য কেয়ার অ্যান্ড এডুকেশন ফর মেন্টালি রিটার্ডেড চিলড্রেন" নামে একটি সংগঠন প্রতিষ্ঠা করেন যা পরবর্তীতে "সুইড বাংলাদেশ" নামে পরিচিতি লাভ করে। ১৯৮৪ সালে তিনি প্রতিবন্ধী বিশেষ করে প্রতিবন্ধী শিশু ও নারীদের নিয়ে কাজ করার লক্ষ্যে "বাংলাদেশ প্রতিবন্ধী ফাউন্ডেশন" নামে একটি সংস্থা প্রতিষ্ঠা করেন।

তার প্রচেষ্টায় ১৯৯৩ সালে ঢাকা বিশ্ববিদ্যালয়ের শিক্ষা ও গবেষণা ইনস্টিটিউটে বিশেষ শিক্ষায় প্রশিক্ষণের উদ্দেশ্যে স্পেশাল এডুকেশন বিভাগ চালু হয়। এ উদ্যোগটি বাংলাদেশের বিশ্ববিদ্যালয়গুলোর মধ্যে প্রথম।

সঠিক অনুচ্ছেদ শিরোনাম কোনটি?
titleA. সমাজসেবা
titleB. প্রারম্ভিক জীবন
titleC. কর্মজীবন
titleD. ব্যক্তিগত ও পারিবারিক জীবন
উত্তর: titleA
হাসান সালামা উসমানীয় শাসনামলে ফিলিস্তিনের কুলা গ্রামে জন্মগ্রহণ করেন। ব্রিটিশ এবং ইহুদি অশুভ গোষ্ঠীর বিরুদ্ধে লড়াই করা সশস্ত্র আরব নেতাদের মধ্যে তিনি অন্যতম। ১৯৩৩ সালের ফিলিস্তিন দাঙ্গার সময় তিনি জাফা বিক্ষোভে অংশ নিয়েছিলেন। ১৯৩৬-৩৯ সালে সংঘটিত আরব বিদ্রোহে তিনি অন্যতম নেতা ছিলেন।

১৯৩৬ সালে বিদ্রোহের সূচনার সময় তাকে লুদ-রামলা-জাফা অঞ্চলের দায়িত্ব দেয়া হয়। তিনি ব্রিটিশ ও ইশুভের বিরুদ্ধে কয়েকটি সফল সামরিক অপারেশনের পরিকল্পনা ও নেতৃত্ব দিয়েছিলেন। এসকল অপারেশনের মধ্যে ছিল রেলপথ উড়িয়ে দেয়া, বৈদ্যুতিক খুটি তুলে ফেলা, যোগাযোগ ব্যবস্থার ধ্বংসসাধন এবং ইশুভের বাগানগুলো আগুনে পুড়িয়ে দেয়া। ১৯৩৮ সালে লুদ-হাইফা রেল উড়িয়ে দেয়ার সময় তিনি আহত হন।

সঠিক অনুচ্ছেদ শিরোনাম কোনটি?
titleA. জীবনী
titleB. ফিলিস্তিন
titleC. ইরাক
titleD. ১৯৪৭–১৯৪৮ ফিলিস্তিন যুদ্ধ
উত্তর: titleB
তিনি ১৯৫৩ সালে রাজশাহী কলেজিয়েট স্কুল থেকে ম্যাট্রিক পাশের পর ঐতিহ্যবাহী রাজশাহী কলেজে ভর্তি হন এবং ১৯৫৫ সালে আই.এ ও ১৯৫৭ সালে বি.এ পরীক্ষায় উত্তীর্ণ হন। ১৯৬৯ সালে রাজশাহী বিশ্ববিদ্যালয় থেকে তিনি এল.এল.বি পরীক্ষায় প্রথম শ্রেণীতে প্রথম স্থান অধীকারের গৌরব অর্জন করেন। এই সময়কালে পঞ্চাশের দশকে বাংলা ভাষাকে তৎকালীন পাকিস্তানের অন্যতম রাষ্ট্রভাষা করার দাবীতে আন্দলন সংগ্রামে মিটিং মিছিলে তিনি সক্রিয়ভাবে অংশগ্রহণ করেছেন। ভাষা আন্দলনের চেতনায় আলোড়িত হয়ে তিনি ছাত্রজীবন থেকেই অন্যায়ের বিরুদ্ধে সোচ্চার ছিলেন।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে অবদান
titleB. জন্ম ও প্রাথমিক জীবন
titleC. পুরস্কার ও সম্মাননা
titleD. শিক্ষা জীবন
উত্তর: titleD
ফেব্রুয়ারি, ১৯২৪ সালে ত্রিনিদাদের পক্ষে প্রথম-শ্রেণীর ক্রিকেটে অভিষেক ঘটে তার। ব্রিটিশ গায়ানার বিপক্ষে অনুষ্ঠিত ঐ খেলায় তিনি ৪৪ ও ২২ রান তুলেন। ১৯২৬ সালের পূর্ব-পর্যন্ত ত্রিনিদাদের পক্ষে আর কোন খেলায় অংশগ্রহণের সুযোগ হয়নি তার। ১৯২৬ সালে মেরিলেবোন ক্রিকেট ক্লাব (এমসিসি) ওয়েস্ট ইন্ডিজ সফরে আসে। দুই খেলায় তিনি অংশগ্রহণ করলেও তেমন সফলতা পাননি। জানুয়ারি, ১৯২৭ সালে বার্বাডোসের বিপক্ষে আরও একটি খেলায় অংশ নিয়েও ব্যর্থ হন। তাস্বত্ত্বেও, ত্রিনিদাদের গণমাধ্যমে ১৯২৮ সালে ওয়েস্ট ইন্ডিজ দলের ইংল্যান্ড সফরের জন্য সম্ভাব্য অংশগ্রহণকারীরূপে তার কথা উল্লেখ করা হয়। ত্রিনিদাদের শীর্ষস্থানীয় ব্যাটসম্যানের স্বীকৃতিসহ ফিল্ডিং ও বোলিংয়ের দক্ষতার কারণেই তাকে দলে রাখা হয়েছিল। ঐ ডিসেম্বরে প্রথম-শ্রেণীর ক্রিকেটে প্রথমবারের মতো অর্ধ-শতকের কোঠা অতিক্রমণে সক্ষম হন ক্লিফোর্ড রোচ। ত্রিনিদাদ ও গায়ানার সম্মিলিত দলের বিপক্ষে ৮৪ রান তুলেন। শেষের খেলাটিতে সুন্দর ক্রীড়ানৈপুণ্যের কারণে দল নির্বাচকমণ্ডলী আসন্ন ইংল্যান্ড সফরের জন্য দলে তাকে অন্তর্ভূক্ত করে। তবে, ১৯২৮ সালের শুরুতে আরও দুইটি এ জাতীয় খেলায় তেমন সফলতা পাননি। তাস্বত্ত্বেও, সফরকারী দলের সদস্য হিসেবে মনোনীত হন। এ পর্যায়ে ফিল্ডিং ও বোলিংয়ের সক্ষমতাকে তার মনোনয়নে সহায়ক ভূমিকা পালন করে।

পাশাপাশি, উকিল হিসেবেও প্রশিক্ষণ নিতে থাকেন ও সফর শুরুর অল্প কিছুদিন পূর্বে পরীক্ষা সফলতার সাথে শেষ করেন তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. মূল্যায়ন
titleC. প্রারম্ভিক জীবন
titleD. পুণরায় ইংল্যান্ড গমন
উত্তর: titleA
শেখ জায়েদ গ্র্যান্ড মসজিদ অনেক বিশেষ এবং অনন্য উপাদান আছে: প্রধান প্রার্থনা কক্ষে ইরানের কার্পেট কোম্পানি তৈরি যা ইরানী শিল্পী আলী খালিদির ডিজাইনে বিশ্বের বৃহত্তম গালিচা হিসেবে বিবেচনা করা হয়। এই গালিচা ৬০৫৭০ বর্গ ফুট এবং এই কার্পেট এর ওজন ৩৫ টন। নিউজিল্যান্ড এবং ইরানের উল থেকে তৈরি করতে প্রায় দুই বছর সময় লেগেছিল।

স্ফটিক সচ্ছ লক্ষ লক্ষ পাথরের তৈরি পৃথিবীর বৃহত্তম ঝাড়বাতিটি এই মসজিদে। জার্মানির তৈরি ঝাড়বাতিটির ব্যাস ১০ মিটার (৩৩ ফুট) এবং উচ্চতা ১৫ মিটার (৪৯ ফুট) দ্বিতীয়, তৃতীয় বৃহত্তম ঝাড়বাতি ও এই মসজদেরই শ্রী বাড়াচ্ছে। মসজিদটির আঙিনা ১৭ হাজার বর্গমিটার মার্বেল মোজাইকের। এটি পৃথিবীর সর্ববৃহৎ আয়তনের মার্বেল মোজাইক। প্রধান হলের ধারণ ক্ষমতা ৭০০০। সাথেই রয়েছে ২টি প্রার্থনা হল এক একটি ১৫০০ ধারণ ক্ষমতা সম্পন্ন। যার ১ টি মহিলাদের জন্য। প্রতিটির সঙ্গে দুটি ছোট প্রার্থনা হল ও আছে। প্রার্থনা হল ও আঙ্গিনা মিলিয়ে ৪০,০০০ মানুষ নামাজ পড়তে পারে। জুম্মা ও ঈদে সর্বমোট দেড় থেকে দুই লাখ মুসল্লি নামাজ আদায় করেন।

সঠিক অনুচ্ছেদ শিরোনাম কোনটি?
titleA. নকশা
titleB. নির্মাণ ইতিহাস
titleC. গ্রন্থাগার
titleD. মাত্রা ও পরিসংখ্যান
উত্তর: titleD
নিউবিয়ান বংশোদ্ভুদ মোহামেদ হুসেইন তানতায়ুই ১ এপ্রিল, ১৯৫৬ তারিখে মিশরের সশস্ত্র বাহিনীর পদাতিক বিভাগে কর্মকর্তা হিসেবে কমিশন লাভ করেন। সেনাবাহিনীতে যোগদানের পরের বছর তানতায়ুই সুয়েজ যুদ্ধে নিযুক্ত হন। সেনাবাহিনীর পেশাগত জীবনে তানতায়ুই ১৯৬৭ সালের ছয় দিনের যুদ্ধ, পরের তিন বছরের ওয়ার অফ অ্যাট্রিশান ও ১৯৭৩ সালের ইয়ম কিপ্পার যুদ্ধে অংশ নিয়েছেন।

সামরিক জীবনে তানতায়ুই একাধিক নেতৃস্থানীয় পদ অলংকরণ করেছেন, যার মধ্যে রয়েছে সেনাপ্রধান ও মিশরের দ্বিতীয় সেনাদলের সর্বাধিনায়কের দায়িত্ব।

কূটনৈতিক দায়িত্মের মধ্যে তানতায়ুই একবার পাকিস্তানে মিশরের সামরিক অ্যাটাশে হিসেবে দায়িত্ম পালন করেন, যে পদটিকে বৃহত্তর অঞ্চলের ভূ-রাজনীতি এবং দুই দেশের ঐতিহাসিক, সামরিক ও রাজনৈতিক সম্পর্কের একটি গুরুত্বপূর্ণ অঙ্গ হিসেবে বিবেচনা করা হয়।

তানতায়ুই মিশরের রিপাবলিকান গার্ডের অধিনায়ক হিসেবেও দায়িত্ব পালন করেছেন। তিনি মিশরীয় সেনাবাহিনীর অপারেশানস চীফ হিসেবে দায়িত্ব পালন করেন।

১৯৯১ সালে গালফ ওয়ারের সময় তানতায়ুই ইরাকে মার্কিন নেতৃত্বাধীন বহুদেশীয় বাহিনীর মিশরীয় অংশের নেতৃত্ব দেন এবং কুয়েত থেকে ইরাকী সৈন্য অপসারণের সামরিক অভিযানে গুরুত্বপূর্ণ ভূমিকা পালন করেন।

২০ মে, ১৯৯১ তারিখে প্রভাবশালী সেনা অধিনায়ক লেফটেন্যান্ট জেনারেল ইউসেফ সাবরি আবু তালেবের অপসারণের পর তানতায়ুই মিশরের প্রতিরক্ষা ও সামরিক উৎপাদন বিষয়ক মন্ত্রী নিযুক্ত হন এবং মিশরীয় সামরিক কাঠামোর কেন্দ্রীয় নেতৃত্বে চলে আসেন। একই সাথে তিনি মিশরীয় সশস্ত্র বাহিনীর সর্বাধিনায়কের দায়িত্ম এবং ফিল্ড মার্শাল হিসেবে পদোন্নতি পান।

ধারণা করা হয় ১৯৯৫ সালে হোসনি মুবারাকের উপর হত্যাকান্ডের প্রচেষ্টা সফল হলে মোহামেদ হুসেইন তানতায়ুইই মিশরের রাষ্ট্রপতি হিসেবে দায়িত্ম গ্রহণ করতেন। এছাড়া মুবারাকের রাষ্টপতিত্বের শেষ পর্যায়ও সম্ভাব্য উত্তরসূরী হিসেবে তানতায়ুইর নাম উঠে এসেছিল।

সঠিক অনুচ্ছেদ শিরোনাম কোনটি?
titleA. নভেম্বরের বিক্ষোভ ও জাতির উদ্দেশ্যে ভাষণ
titleB. সামরিক জীবন
titleC. বিতর্ক ও সমালোচনা
titleD. ২০১১-২০১২ মিশরীয় বিপ্লব
উত্তর: titleB
বিশ্বব্যাপী, প্রতিবছর ১৩৬ মিলিয়ন নারীর মধ্যে ৮ মিলিয়নের বেশি নারী সন্তান প্রসবের পরে অতিরিক্ত রক্তক্ষরণে ভোগে। এই অবস্থাকে-ডাক্তারি ভাষায় পোস্টপ্যার্টাম হেমোরেজ (পিপিএইচ) বলে অভিহিত করা হয়। প্রসবোত্তর রক্তক্ষরণের ফলে মৃত্যু সামঞ্জস্যহীনভাবে উন্নয়নশীল দেশগুলির নারীদের উপর প্রভাব ফেলে। গর্ভধারন সম্পর্কিত বিভিন্ন কারণে মারা যায় এমন প্রত্যেক মহিলার জন্য, আনুমানিক ২০-৩০টি গুরুতর জটিলতার সম্মুখীন হতে হয়। যারা এই ধরনের জটিলতায় বেঁচে থাকে তাদের প্রায়ই দীর্ঘস্থায়ী পুনর্বাসনের প্রয়োজন পড়ে এবং স্থায়ীভাবে শারীরিক, মানসিক, সামাজিক ও অর্থনৈতিক সমস্যার সম্মুখীন হতে হয়। যদিও এই জটিলতার অনেকগুলি অনির্দেশ্য উপরন্তু প্রায় সব জটিলতাগুলিই চিকিৎসা যোগ্য । 
প্রসবোত্তর সময়ে, অনেক মা তাদের শিশুকে বুকের দুধ খাওয়ান। বুকের দুধ খাওয়ানোর মধ্য দিয়ে এইচআইভি / এইডস ছড়িয়ে পড়া উন্নয়নশীল দেশ, যেমন আফ্রিকার দেশগুলোতে একটি বিশাল সমস্যা। ওয়ার্ল্ড হেলথ অর্গানাইজেশনের সুপারিশ অনুযায়ী,সন্তান জন্ম দেওয়ার পর দুই বছর পর্যন্ত শিশুকে মায়ের বুকের দুধ খাওয়ানোর কথা বলা হয়েছে। আবার আমেরিকান অ্যাকাডেমি অফ পেডিয়াট্রিকস এবং আমেরিকান একাডেমী অফ ফ্যামিলি ফিজিসিইয়ান্স সুপারিশ করে যে, মায়েরা সন্তান জন্ম দেওয়ার পর কমপক্ষে প্রথম ছয় মাস বুকের দুধ খাওয়াবে। যেসব শিশুরা সুস্থ মায়ের (এইচআইভি / এইডস দ্বারা সংক্রামিত নয়) বুকের দুধ খেয়ে থাকে এমন শিশুরা হিমোফিলাস ইনফ্লুয়েঞ্জা, স্ট্রেপ্টোকোক্কাস নিউনয়ি, ভিবরিও কলেরা, এসচারিচিয়া কোলাই, গাইয়ার্ডিয়া লেম্বলিয়া, গ্রুপ বি স্ট্রেটোকোকি, স্ট্যাফিলোকক্কাস এপিডার্মিডিস, রোটাই ভাইরাস দ্বারা সংক্রমিত হয় না।

সঠিক অনুচ্ছেদ শিরোনাম কোনটি?
titleA. মায়ের জন্য দীর্ঘমেয়াদী প্রভাব
titleB. স্বাস্থ্যসেবার অভাব
titleC. উন্নয়নশীল দেশে মাতৃত্বকালীন মৃত্যুহার (MMR)
titleD. প্রসবোত্তর সময়
উত্তর: titleD
মসজিদ ৩৬০, মন্দির ৩৯, মাজার ১০। উল্লেখযোগ্য ধর্মীয় প্রতিষ্ঠান:সেনবাগ বাজার জামে মসজিদমোহাম্মদিয়া শাহী জামে মসজিদ, সেবারহাট বাজার
বাবুপুর শ্রীপুর মধ্যেম পাড়া জামে মসজিদ। তাছাড়া বেশ কিছু পুরানো মন্দির ও আছে। তাদের মধ্যে বেশ পুরানো মন্দির হলো কল্যান্দী সার্বজনীন দুর্গা মন্দির। আর এখানে বেশ কিছু আশ্রম এবং একটি বৌদ্ধ মন্দির ও আছে।

সঠিক অনুচ্ছেদ শিরোনাম কোনটি?
titleA. খেলাধুলা
titleB. ধর্মীয় প্রতিষ্ঠান
titleC. জনসংখ্যার উপাত্ত
titleD. ৬৯’র গণঅভ্যুত্থানে ভূমিকা
উত্তর: titleB
১৯৯৮ সালের বিশ্বকাপ শুরুর কিছুদিন আগে ডাক্তারি পরীক্ষায় রোমারিওর পেশিতে আঘাতের প্রমাণ পাওয়া যায়। বিশ্বকাপকে সামনে রেখে নিবিড় পরিচর্যায় রোমারিও সেরে উঠতে থাকেন। দল ঘোষণার সর্বশেষ দিনেও রোমারিও সেরে না উঠলে তাকে কোচ জাগালো দল থেকে বাদ দেন। রোমারিওকে বাদ দেয়ার ঘটনায় ব্রাজিলে মারিও জাগালো প্রচন্ড সমালোচনার শিকার হয়। রোমারিও বিহীন ব্রাজিল সেবার ফাইনালে পৌঁছালেও ফ্রান্সের কাছে শোচনীয়ভাবে পরাজিত হয়

২০০২ বিশ্বকাপের আগে ৩৬ বছর বয়েসি রোমারিও ফ্লুমিনেস ক্লাবের হয়ে বেশ ভাল ফর্মে ছিলেন। কিন্তু শৃংখলাজনিত অভিযোগ তুলে ব্রাজিলের তৎকালীন কোচ লুইজ ফেলিপে স্কলারি তাকে দলে নেননি। সেবার ব্রাজিল ফাইনালে জার্মানীকে পরাজিত করে কাপ তুলে নেয়।

সঠিক অনুচ্ছেদ শিরোনাম কোনটি?
titleA. জাতীয় দল
titleB. রো-রো হ্যাট্রিক
titleC. ব্রাজিলের পক্ষে সর্বশেষ ম্যাচ
titleD. ১৯৯৮ এবং ২০০২ বিশ্বকাপে অনুপস্থিতি
উত্তর: titleD
আদি পৃথিবী সৃষ্টিবাদীরা বিশ্বব্রহ্মাণ্ড ঈশ্বরের সৃষ্ট বলে বিশ্বাস করেন। তারা জেনেসিসে উল্লেখ্য ৬ দিনে বিশ্বব্রহ্মাণ্ড তৈরির ব্যাপারটি আক্ষরিক অর্থে মানেন না। এই দল বিশ্বব্রহ্মাণ্ড ও পৃথিবীর বয়স নির্ধারনে জ্যোতির্বিদ ও ভূগোলবিশারদদের মতামতকে প্রাধান্য দেন। কিন্তু বিবর্তন তত্ত্বের বিশদ আলোচনার ক্ষেত্রে তাদের প্রশ্ন রয়ে যায়। আদি পৃথিবী সৃষ্টিবাদীরা জেনেসিসের ব্যাখ্যা বিভিন্নভাবে দিয়ে থাকেন। কখনো সেটা ৬ দিন থেকে নব্য সৃষ্টিবাদীদের মতো ২৪ ঘণ্টাও দাবী করে থাকেন।

সঠিক অনুচ্ছেদ শিরোনাম কোনটি?
titleA. মহাকাশবিজ্ঞান
titleB. ম্যাক্রোবিবর্তন
titleC. আদি পৃথিবী সৃষ্টিবাদ
titleD. দৃষ্টিভঙ্গি
উত্তর: titleC
ঘরে বা কার্য্যক্ষেত্রে ব্যবহার্য ব্যক্তিগত কম্পিউটারে অপারেটিং সিস্টেমস ইন্সটল করার পরে তা দিয়ে বলতে গেলে অগণিত কাজ করা যেতে পারে। যেমন গান শোনা থেকে শুরু করে ছোট আকারের গবেষণা পর্যন্ত। প্রয়োজন মাফিক আপনি এর বৈশিষ্ট্য বা ফিচার বাড়িয়েও নিতে পারবেন না। কিন্তু এই এমবেডেড সিস্টেম এর বেলাতে তা সম্ভব নয়। এমবেডেড সিস্টেম একটা বা এক গুচ্ছ নির্দিষ্ট কাজ-ই করবে। সে জন্যেই এ ধরনের সিস্টেম বা ব্যবস্থা একটি পরিপূর্ণ যন্ত্রের অংশ হিসেবে তার ভেতরে সন্নবেশিত বা লুকানো বা অন্তর্ভুক্ত থাকে।

সঠিক অনুচ্ছেদ শিরোনাম কোনটি?
titleA. কোথায় ব্যবহার হয়?
titleB. উদাহরনঃ
titleC. কেন ব্যবহার করা হয়?
titleD. সাধারণ কম্পিউটারের সাথে পার্থক্য
উত্তর: titleD
নূরবানু তৃতীয় মুরাদের কাছে বেগম সুলতান হওয়ার পরে, তিনি কার্যকরভাবে উজিরে আজম সুকুল্লু মেহমেদ পাশার সাথে একসাথে সরকার পরিচালনা করেছিলেন, যিনি নারী সালতানাতের সময় সুলতানের সাথে সহকারী হিসাবে কাজ করেছিলেন। 

হারেমের বাইরের বিশ্বে তাঁর মধ্যস্থতাকারী ছিলেন তাঁর "কিরা", এস্থার হান্ডালি । "কিরা" বহির্বিশ্বের সাথে যোগাযোগের এত জনপ্রিয় মাধ্যম ছিল যখন নূরবানু ছিলেন বেগম সুলতান যে দুই মহিলাকে প্রেমিকা বলে মনে করা হত। তিনি ফ্রান্সের রানী ক্যাথরিন ডি 'মেডিসির সাথে যোগাযোগ করেছেন। 

এটা বোঝা যায় যে নূরবানু সুলতান ইহুদি বংশোদ্ভূত কিরা এসটার হান্ডালিকে তার নিজের ব্যক্তিগত বিষয়গুলির জন্য ব্যবহার করেছিলেন এবং ডিউক অফ নক্সস জোসেফ নাসির সাথে আর্থিক সম্পর্ক ছিল। সম্ভবত, সম্পর্কের এই নেটওয়ার্কের কারণে গুজব ছড়িয়ে গেছে যে তিনি ইহুদি বংশোদ্ভূত। তাঁর নিকটতম পুরুষদের মধ্যে হলেন, বাবাসাদে আগাসি গাজানফার আগা, পিরিয়েস্ট সেমসি পাশা, মনীষা, জানফেদা হাতুন এবং রাজিয়া হাতুনের পর থেকে তাঁর সাথে থাকা হারেমের শক্তিশালী ব্যক্তিত্ব। 

নূরবানু সুলতানকে এমন এক মহিলা হিসাবে বর্ণনা করার ক্ষেত্রে ভেনিসিয়ান হিসাবগুলি সবচেয়ে সুপরিচিত যা তার ভেনিসিয়ান উৎসটি কখনও ভুলেনি। খবরে বলা হয়েছে, তিনি ভেনিসের সাথে তার রাজদূত চিরানার সাথে যোগাযোগ রাখেন, যিনি ভেনিসের টেন কাউন্সিলের সাথে নিয়মিত যোগাযোগ রেখেছিলেন, যার কাছ থেকে তিনি (চিরানা) ভিনিসিয়ান এজেন্ট হিসাবে ভাতা পেয়েছিলেন। 

তাঁর নয় বছরের রাজত্বকালে (1574–1583), তার রাজনীতিটা এতটা ভেনিসিয়ান হয়ে উঠেছিল যে জেনেভা প্রজাতন্ত্র তাকে ঘৃণা করেছিল। কেউ কেউ এমনকি জেনোস এজেন্ট দ্বারা তাকে বিষাক্ত করার পরামর্শ দিয়েছিলেন। যাই হোক না কেন, তিনি ১৫ই ডিসেম্বর ১৫৮৩ সালে ইস্তাম্বুলের ইয়েনিকাপা কোয়ার্টারের প্রাসাদে মারা যান। 

সঠিক অনুচ্ছেদ শিরোনাম কোনটি?
titleA. বৈদেশিক রাজনীতি
titleB. সন্তান
titleC. তার জাতীয়তা সম্পর্কে তত্ত্ব
titleD. ইহুদি উৎস
উত্তর: titleA